ལ་རྩེ་དཔེ་མཛོད་ཁང་གི་དཀར་ཆག་ལས་མངོན་པའི་བོད་འགྱུར་མའི་དེབ་གྲངས་དེ་ད་ཕན་གྱི་བོད་འགྱུར་མའི་སྤྱིའི་དེབ་གྲངས་ལ་ངོས་འཛིན་བྱ་མི་འོས།དུས་རབས་གོང་མའི་ལོ་རབས་བརྒྱད་ཅུ་ཚུན་གྱི་བོད་འགྱུར་མ་ཕལ་ཆེར་དཔེ་མཛོད་ཁང་འདི་ལ་འཛོམས་ཡོད་ན་ཡང་།ལོ་རབས་ལྔ་བཅུ་དང་དྲུག་ཅུ།བདུན་ཅུའི་སྐབས་ཀྱི་བོད་འགྱུར་མ་ཉུང་ཤས་ཤིག་ལས་འཛོམས་མེད།ལོ་གྲངས་དེ་དག་ནི་རྒྱ་ནག་གཞུང་གིས་དམར་པོའི་ལྟ་བ་དང་།དེ་དང་འབྲེལ་བའི་རྩོམ་རིགརྒྱ་ནག་གཞུང་གི་འཛིན་སྐྱོང་གི་ཡིག་རིགས་ཕོན་ཆེ་བོད་ཡིག་ལ་བསྒྱུར་བའི་དུས་སྐབས་ཡིན།དེའི་སྟེང་ལ་ད་དུང་ལོ་རབས་དེ་དག་གི་ནང་གི་བོད་འགྱུར་མའི་དུས་དེབ་ཀྱི་གྲངས་ཀ་ཡང་ཚུད་མེད།དེ་དག་ཀྱང་བསྡོམས་ན་བོད་འགྱུར་པོད་གྲངས་ཕལ་ཆེར་སྟོང་ཁ་ལོངས་ཡོད་པའི་ཚོད་དཔག་བྱས་ན་དེ་ནི་ཧམ་པ་ཅན་གྱི་ཚོད་དཔག་ཅིག་ཡིན་ལས་མི་ཆེ།དཔེར་ན་དར་དམར་དུས་དེབ་ཟེར་བའི་དུས་དེབ་དེ་ལ་མཚོན་ན།དེ་ལོ་རབས་ལྔ་བཅུའི་ནང་ནས་དཔེ་སྐྲུན་བྱས་ཡོད་ལ།ཆ་ཚང་རྒྱ་ཡིག་ནས་བསྒྱུར་བ་ཡིན།ཟླ་རེ་འདོན་ཐེངས་རེ་ཡོད་པ་ནི་སྨོས་ཅི་དགོས།འདོན་ཐེངས་མང་བའི་ལོ་ལ་ལོ་རེར་འདོན་ཐེངས་ཉི་ཤུ་རྩ་གྲངས་འདོན་དུས་ཀྱང་བྱུང་ཡོད།དེ་ལྟར་ལོ་ངོ་བཞི་བཅུ་ཙམ་ལ་བཏོན་ཡོད་པ་རེད།དེའི་ཐོག་ལ་ད་དུང་མི་རིགས་བརྙན་པར་དང་མི་དམངས་བརྙན་པར་ཟེར་བ་དེ་ཚོ་ཡང་ལོ་རེ་ལ་འདོན་ཐེངས་བཅུ་གཉིས་རེ་བཏོན་ནས་ལོ་ལྔ་བཅུ་དྲུག་ཅུ་འགྲོ་བཞིན་ཡོད།